MODOK

MODOK () on Marvel-kustantamon luoma superroisto. MODOKin ensiesiintyminen oli Tales of Suspense -lehden numerossa 94.

Vuonna 2009 MODOK oli listattu sijalle 100 IGN-sivuston laatimassa kautta aikain sata suurinta sarjakuvarikollista.MODOK is number 100 IGN Viitattu 14.10.2009 

 Historia 

Yhteensä kolme miestä on käyttänyt itsestään MODOK-nimeä. Sarjakuvissa MODOKit eivät kuitenkaan esiinny aikajärjestyksessä, vaan MODOK II esiteltiin ensin. Myöhemmin luotiin MODOK III, joka nousi johtamaan AIM-järjestöä. Viimeisenä on esitelty MODOK I, joka tarinan mukaan luotiin ensimmäisenä.

On myös naispuolisia MODOKeja: Nais-MODOK (tohtori Katherine Waynesboro) ja MODAM.

 MODOK II (George Tarleton) 

AIMin tiedemiehet loivat MODOKin analysoidakseen ja luodatakseen Kosmista Kuutiota. Kuution sisältämien valtavien kosmisten voimien tuli auttaa järjestöä sen tieteellisessä kilvoittelussa ja siksi eräs AIMin teknikoista, George Tarlington, muutettiin geneettisesti yli-inhimillisen älykkääksi olennoksi. Olentoa nimitettiin MODOCiksi ()Tales of Suspense #94 (1967). Marvel Comics..

Tiedemiehet eivät kuitenkaan ottaneet huomioon luomansa olennon omia suunnitelmia, eikä kestänyt kauaakaan ennen kuin MODOC kaappasi vallan entisiltä herroiltaan tappamalla heidät. Hän muutti nimensä MODOKiksi (), sillä MODOK oli kylmäverinen tappaja. Tämän seurauksena AIM on joutunut säännöllisesti taisteluihin Kostajien ja muiden supersankarien kanssa.

AIM ei ole ollut tyytyväinen MODOKin suuruudenhulluuteen ja surkeisiin johtajantaitoihin, ja hänet onkin usein syrjäytetty, mutta MODOK on aina palannut takaisin AIMin johtoon. Alkujaan tieteellisen AIMin tiedetoiminta lamaantui MODOKin keskittyessä kahinoimaan supersankarien kanssa, ja lopulta AIM:in muut johtajat palkkasivat salamurhaajia tappamaan MODOKin. George Tarlington -MODOK menehtyikin myöhemmin Matelijaryhmän hyökkäyksessäCaptain America #313. Marvel Comics.

 Nais-MODOK ja MODAM 

Nais-MODOK oli tohtori Katherine Waynesboro, Bruce Bannerin (Hulk) avustaja. Nais-MODOK miltei nai MODOKin, mutta kun hän ei hyväksynyt MODOKin yritystä tuhota Kuvotus, MODOK päätti ettei Nais-MODOK ollut hänelle se oikea, ja muutti tämän takaisin omaksi itsekseen.

Sittemmin luotiin toinen naispuolinen MODOK. Henry Pym luuli tätä MODOKia ensimmäiseksi vaimokseen, mutta MODOK olikin AIMin vakooja. AIM muutti uutta nais-MODOKia vieläkin enemmän mies-MODOKia muistuttavaksi, ja nimesi hänet SODAMiksi () ja myöhemmin MODAMiksi (). Punaomega epäili MODAMin olevan todellisuudessa Olinka Barankova -niminen nainen, mutta MODAMin itsensä mukaan "AIMissa henkilötietojen väärentäminen on jokapäiväistä".

 MODOK III ja MODOK I 

Lopulta luotiin myös uusi MODOK, MODOK III, joka kuitenkin katosi toiseen ulottuvuuteen ja samalla MODAM tapettiin. Myöhemmin Kapteeni Amerikka sai selville, että oli olemassa vielä yksi MODOK (MODOK I), joka oli luotu jo ennen George Tarlingtonin muodonmuutosta. Lopulta MODOK III löysi tiensä takaisin omaan ulottuvuuteensa ja otti AIMin johtajuuden jälleen itselleen.

 Beyond Corporation© -yhtiön MODOKit 

Vauva-MODOK. Kuvitus Stuart Immonen.|thumb
Beyond Corporation© -yhtiö valmisti MODOKista ainakin neljä eri versiota—ilmeisesti Elvis Presleyn pohjalta — suojelemaan salaista asetehdastaan, State 51:tä. Nextwave tuhosi nämä MODOKitNextwave: Agents of H.A.T.E. #11 (2007). Marvel Comics.. Olentojen pääasiallinen hyökkäystapa oli juustohampurilaisten ampuminen.

Myöhemmin paljastui, että koko Beyond Corporation© -yhtiötä johti vauva-MODOK, joka oli MODOKin ja MODAMin jälkeläinenNextwave: Agents of H.A.T.E. #12 (2007). Marvel Comics.. Vauva-MODOK pakeni Nextwavea, mutta sen murhasi myöhemmin Nextwaven johtaja, Paholaisdinosaurus.

 Ultimate-MODOK 

Ultimate Marvel -jatkumossa MODOK on George Tarleton -niminen mies, joka huijaa Ultimate-Visionin lataamaan itseensä Gah Lak Tuksen suunnattoman energiamäärän. Energia muuttaa Tarletonin hirviöksi, vaikkakaan ei aivan yhtä kammottavaksi kuin normaalijatkumon MODOK onUltimate Vision #1. Marvel Comics..

 Voimat ja varusteet 

300px|thumb|left|MODOK käy Hulkin kimppuun
Seuraava pätee kaikkiin MODOKeihin, myös naispuolisiin.

MODOK on poikkeuksellisen älykäs: hän kykenee ymmärtämään, luokittelemaan ja oppimaan asioita paremmin kuin muut ihmiset. MODOK luotiin laskemaan, ja niinpä hän kykeneekin lajittelemaan valtavia tietomääriä sekä laskemaan erilaisia todennäköisyyksiä tietokoneen tavoin. Lisäksi MODOK on voimakas psyykikko, joka kykenee hallitsemaan heikkotahtoisia ihmisjoukkoja helposti.

Tuolinsa avustuksella MODOK kykenee ampumaan tuhoisan mielisäteen. MODOKilla on lisäksi lukuisia suunnittelemiaan aseita ja varusteita, joista osa on kiinnitetty hänen lentävään tuoliinsa.

Tuoli itsessään liikkuu magnetismin avulla ja se sopii AIMin tiedemiesten luomaan valtaisaan robottikehoon, jonka avulla MODOK on taistellut jopa Hulkia vastaanIncredible Hulk #167. Marvel Comics.. Ilman tuoliaan MODOK ei kykenisi liikkumaan ja luultavasti kuolisi.

 Heikkoudet 

Kuten muutkin suuruudenhulluudesta kärsivät superrikolliset, myös MODOK sortuu usein tunteiden vaikutuksesta tehtyihin hätiköityihin päätöksiin. Hän on esimerkiksi erittäin kostonhaluinen, jopa niin, että se vaarantaa koko AIMin.

 MODOK muissa medioissa 

 Televisio 
 Vuonna 1994 Rautamies-animaatiosarjassa sarjakuvien MODOKia paljon pienempi olento palveli Mandariinia yhtenä tämän kätyreistä. Tämä MODOK oli alkujaan tiedemies, joka halusi parantaa rikolliset. Epäonnekkaiden tapahtumien vuoksi hänen johtajansa (muiden muassa Punaisen Haamun avulla) muutti hänet MODOKiksi. MODOK toimi ensimmäisellä tuotantokaudella Mandariinin kakkosmiehenä, mutta toisen tuotantokauden aikana hänestä tuli humoristinen hahmo. MODOKia ääninäytteli sarjassa Jim Cummings.
 MODOKista tehtiin aikuisille suunnattu tilannekomediallinen Hulun julkaistu animaatiosarja M.O.D.O.K.. MODOKia ääninäytteli sarjassa Patton Oswalt.

 Marvel Cinematic Universe 
 MODOK esiintyi vuonna 2023 elokuvassa Ant-Man and the Wasp: Quantumania. Kun Scott Lang oli elokuvan Ant-Man (2015) lopussa päihittänyt Darren Crossin sabotoimalla tämän Keltatakki-pukua, Crossin vartalon osat olivat kutistuneet epätasaista tahtia ja hän oli päätynyt epämuodostuneena kvanttimaailmaan. Kang Valloittaja löysi hänet ja muokkasi hänestä kyberneettisillä implanteilla MODOKin (Mekaaninen Olento, jonka Design On Kuolema). Elokuvan tapahtumien aikana, hän havaitsi Cassie Langin rakentaman kvanttisatelliitin signaalin ja sai laitteen tuomaan Scottin, Cassien, Hope van Dynen, Janet van Dynen ja Hank Pymin väkisin kvanttimaailmaan, toimittaakseen Scottin Kangin luokse. Viimeisen taistelun aikana, Cassie päihittää hänet ja suostuttelee itsesäälissä rypevän Crossin kääntymään Kangia vastaan. Cross tekee näin, mutta saa samalla surmansa.

 Videopelit 
 MODOK on yksi Marvel: Ultimate Alliance -pelin loppuvastustajista. Kun pelaaja on saapunut MODOKin luo, tämä esittää ensin liudan kysymyksiä, joihin pelaajan on vastattava oikein, tai muutoin pelaajan hahmot saavat sähköiskun. Kolmen oikean vastauksen jälkeen pelaaja voi haastaa MODOKin. Mikäli pelaaja arvaa väärin, MODOK hyökkää rangaistuksena hänen hahmojensa kimppuun. MODOK on myös yksi pelattavista hahmoista Marvel vs Capcom 3 -tappelupelissä.

 Muuta 
 Yhtye Monster Magnet viittaa MODOKiin kappaleessaan "Baby Götterdämerung": "So what would MODOK do, if his memory got too full? He'd find the power source, and then he'd pick what plugs to pull."

 Lähteet 

 Aiheesta muualla 

 MODOKin tutkimuksia 
 There's Something About MODOK 
 Mental Organism Designed Only for Linking
 M.O.D.O.K.in blogi Marvel-kustantamon kotisivulla

Luokka:Marvel-universumin superroistot
Luokka:Kuvitteelliset joukkomurhaajat
Luokka:Kuvitteelliset kyborgit
Luokka:Kuvitteelliset nerot